
Относно: Приемане на Наредба за изменение и допълнение на Наредбата за осигуряване на обществения ред, опазване на околната среда и опазване на имуществото на територията на Община Враца
УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,

С Решение № 529 по Протокол № 43 от 30.07.2013 г. е приета Наредба за осигуряване на обществения ред, опазване на околната среда и опазване на имуществото на територията на Община Враца. Съгласно разпоредбите на чл. 19, ал. 2 от Наредбата е въведена забрана за отглеждането на селскостопански животни в регулационните граници на град Враца с изключение на кварталите „Бистрец” и „Кулата”. Като за нарушение на горните разпоредби не е предвидено административно наказание. На нарушителите може да се въздейства чрез прилагане на принудителни административни мерки, но за по-добър дисциплиниращ ефект и с оглед постигане на целите на наказанието по чл. 36 от Наказателния кодекс, предлагам на Общински съвет Враца да вземе решение за изменение и допълнение на Наредбата за осигуряване на обществения ред, опазване на околната среда и опазване на имуществото на територията на Община Враца, както следва:
§ 1. В чл. 32 се правят следните изменения и допълнения:

Създава се нова алинея 1 със следния текст:

Наказват се с глоба от 100 до 500 лева физическите лица и имуществена санкция от 1000 до 5000 лева юридическите лица и едноличните търговци, които нарушават разпоредбите на чл. 19, ал. 2 и ал. 3.” 

 В чл. 32 алинеи 1 и 2 стават съответно 2 и 3.

§ 2. Създава се нов член 34а със следния текст:

Наказва се с глоба от 100 до 500 лева физическо лице и с имуществена санкция от 1000 до 5000 лева юридическо лице и едноличен търговец, които не изпълняват писмено нареждане или задължително предписание на контролните органи по чл. 27, дадени във връзка със спазване на задължителните разпоредби на Наредбата за осигуряване на обществения ред, опазване на околната среда и опазване на имуществото на територията на Община Враца.
Приложения: съгласно текста.

На основание чл. 21, ал. 2 от ЗМСМА, във връзка с чл. 8, чл. 26, ал. 2 от Закона за нормативните актове и чл. 72 от Правилника за организацията и дейността на Общински съвет Враца, неговите комисии и взаимодействието му с общинската администрация и при мотиви, изложени в докладната записка

